Diari Oficial de la Generalitat Valenciana


Sumari del DOGV 5794, del 27-06-2008 (2008/7996)

CORRECCIÓ d'errades de la Resolució d'11 de juny de 2008, del director general d'Administració Autonòmica, per la qual es constituïx la borsa d'ocupació temporal per al nomenament de funcionaris interins, grup A, sector administració general.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5794

Data del DOGV
:   27-06-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/7996


Data del document
:   23-06-2008

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

 Descriptors 

:   * treball temporal
    * professió administrativa
    * administració regional
    * concurs administratiu

CORRECCIÓ d'errades de la Resolució d'11 de juny de 2008, del director general d'Administració Autonòmica, per la qual es constituïx la borsa d'ocupació temporal per al nomenament de funcionaris interins, grup A, sector administració general. [2008/7996]  
Publicada la Resolució d'11 de juny de 2008, del director general d'Administració Autonòmica en el DOCV núm. 5788, de 19 de juny, per la qual es constituïx la borsa d'ocupació temporal per al nomenament de funcionaris interins, grup A, sector administració general, s'han detectat les errrades següents, per la qual cosa és procedent la seua correcció:  
En el punt quart de la resolució, on diu:   
«2. Proves selectives:  
Per cada una de les parts de caràcter obligatori i eliminatori corresponents a la fase d'oposició del procés selectiu per a l'ingrés en l'administració del Consell, grup A, sector administració especial, informàtics, convocatòria 30/04, torn d'accés lliure i convocatòria 31/04, torn de discapacitats: 6,5 punts»;  
Ha de dir:   
«2. Proves selectives:  
Per cada exercici corresponent a la fase d'oposició dels processos selectius per a l'ingrés en l'administració del Consell, grup A, sector administració general, convocatòria 30/04, torn d'accés lliure, convocatòria 31/04, torn de discapacitats i convocatòria 102/04, torn de promoció interna per conversió directa de places: fins a un total de tretze punts per haver superat la totalitat dels exercicis obligatoris i eliminatoris dels processos selectius o, si fa el cas, una puntuació proporcional al nombre d'exercicis aprovats.  
Només podran al·legar-se els exercicis superats en la convocatòria 30/04, torn d'accés lliure, convocatòria 31/04, torn de discapacitats i convocatòria 102/04, torn de promoció interna per conversió directa de places. En cap cas no es podran computar exercicis superats de dues convocatòries diferents».  
En conseqüència, s'amplia el termini de presentació de sol·licituds, el qual serà de deu dies hàbils, comptats des de l'endemà a la publicació de la present correcció d'errades en el Diari Oficial de la Comunitat Valenciana.  
València, 23 de juny de 2008.- El director general d'Administració Autonòmica: Pedro Javier García Ribot.